Deborah Moffatt

File de bhunadh Meiriceánach a scríobhann i mBéarla agus i nGaeilge na hAlban is ea Deborah Moffatt. 

Rugadh agus tógadh í in Vermont i Meiriceá. Fuair sí céim ó Ollscoil Washington le BA i Spáinnis agus i gCumarsáid agus MSc i gCumarsáid ó Ollscoil Bhostúin. Chaith sí roinnt blianta i Meiriceá Theas, ag obair mar iriseoir san Airgintín, in Uragua agus i Meicsiceo, áit ar ceapadh í ina hEagarthóir Airgeadais ar The News i gCathair Mheicsiceo. In 1982 chuir sí fúithi in Albain agus tá sí ina cónaí i bhFíobha ó shin.http://www.deborahmoffatt.com/about.htm

Is ceoltóir traidisiúnta í, agus cumann sí filíocht i mBéarla agus i nGaeilge. Bhain sí duaiseanna sa dá theanga, agus ghnóthaigh sí duais dhá uair ag Feis Leabhar Bhaile na h-Ùige. Tá trí chnuasach filíochta foilsithe aici, dhá cheann i mBéarla agus ceann i nGaeilge. Tá ficsean dá cuid foilsithe i ndíolamaí le Bloomsbury, Faber, Harper Collins agus Virago.https://www.scottishpoetrylibrary.org.uk/poet/deborah-moffat/

Filíocht
Sliocht as “Air Acair’’:

...’s sin thu, a’ coimhead air an sgàthan,
a’ coimhead air d’ aodann fhèin
mar nach eil fios agad cò thu
no cò às a thàinig thu, 

iargaltas na tìre air do chùlaibh,
aodann na h-aibheis air do bheulaibh,
sàl nad fhuil, ùir nad chnàmhan,
an làr a’ tulgadh fo do chasan.

Foilseacháin

Eating Thistles (Ripon: Smokestack Books, 2019)
Far From Home (Béal Feirste: Lapwing, 2004)
Dàin nan Dùil (Inbhear Nis: CLÀR, 2019).

Nótaí

Catagóir:Filí Albanacha
Catagóir:Litríocht Ghaeilge na hAlban